# Pasaulyje padidinta 2022–2023 m. rapsų derliaus prognozė

Vokietijos analitikų Oil World birželio mėn. duomenimis, rapsų derlius pasaulyje 2022–2023 m. gali sudaryti 72,8 mln. t.

Analitikai prognozuoja, kad rapsų derlius 2022–2023 m. Kanadoje, palyginti su 2021–2022 m., gali padidėti 55,6 proc., iki 19,6 mln. t, ES – 7,1 proc. (iki 17,39 mln. t). Didžiausio aliejinių augalų derliaus sumažėjimo analizuojamu laikotarpiu tikimasi Ukrainoje – 16,9 proc. (iki 2,6 mln. t), Australijoje – 7,1 proc. (iki 6,5 mln. t) ir Indijoje – 1,9 proc. (iki 10,1 mln. t).

Rapsų sunaudojimo apimtys pasaulyje 2022–2023 m., palyginti su prieš tai buvusiais derliaus metais, tikimasi, kad gali padidėti nuo 64 mln. t iki 68,1 mln. t, o atsargos – nuo 5,33 mln. t iki 7,55 mln. t.

Šaltinis: *Oil World*